তামিম ইকবাল আর সাকিব আল হাসানের দুর্দান্ত এক জুটি চিন্তা থেকে মুক্তি দিয়েছে মাশরাফিকে। ‘খুবই দ্বিধায় ছিলাম আসলে। উইকেটে এমন আর্দ্রতা ছিল, ব্যাটিং নেব কি নেব না ভাবছিলাম। ভাবছিলাম ব্যাটিংয়ে না আবার বড় কোনো সমস্যা হয়ে যায়। ভাগ্য ভালো সাকিব-তামিম দুর্দান্ত ব্যাটিং করেছে। ওদের স্পিনাররা দুর্দান্ত বোলিং করেছে। শুরুতেই ওয়েস্ট ইন্ডিজ যদি এক-দুইটা উইকেট বেশি নিত, তাহলে আমরা সমস্যায় পড়ে যেতাম ভীষণ’—কাল ম্যাচ শেষে গায়ানা ন্যাশনাল স্টেডিয়ামে ড্রেসিংরুমের সামনে দাঁড়িয়ে বলছিলেন মাশরাফি।